იუველირების კლანი

„იუველირების კლანი“ () — 2015 წლის უკრაინული ტელესერიალი, რომლის რეჟისორია დიმიტრი გოლდმანი.

სიუჟეტი
ისტორია იწყება 1983 წლიდან, როცა ორი ახალგაზრდა მეგობარი, ქუთაისელი გიორგი მეტრეველი და პოლტაველი ბორის კრავეცი სამხედრო სამსახურის დამთავრების შემდეგ, ლვოვში მიდიან საიუველირო ხელოვნების შესასწავლად. მათი მეგობრობა დაპირისპირებაში გადაიზრდება, როდესაც ორივეს ერთი გოგონა შეუყვარდება. დაპირისპირება 20 წელიწადზე მეტი გრძელდება და განსაკუთრებით გამძაფრებულია იმ პერიოდში, როცა მათ შვილებს ერთმანეთი შეუყვარდებათ.

წარმოება
სცენარის ავტორია ტატიანა გნედაში. სცენარით განსაზღვრული იყო 95 სერია, რომელიც 5 ნაწილადაა დაყოფილი.Юлия Кацун. Сериал "Клан ювелиров": Актеры носят на себе украшений на $800 тысяч!  "Комсомольская правда в Украине", 12.08.2015 გადაღებები მიმდინარეობდა კიევში და კიევის ოლქში (სოფ. ჰორბოვიჩი). ლვივი ფილმში წარმოდგენილია ქუჩებისა და პანორამების სახით.

„იუველირების კლანის“ კადრებში მოხვდა ძალიან ძვირფასი, ექსკლუზიური სამკაულები. სულ მსახიობებს გადაღებების დროს ეკეთათ 800 ათასი დოლარის ღირებულების ძვირფასეულობა. სამკაულები გადასაღებ მოედანზე შავი ყუთით და დაცვის თანხლებით მიჰქონდათ. ნაკეთობები დამზადებული იყო ოქროსგან, იშვიათი ქვებითა და ბრილიანტებით მოჭედილი.

რეიტინგი
ინდუსტრიული სატელევიზიო კომიტეტის მონაცემებით, სერიალმა „იუველირების კლანი“ პირველ კვირაში მოიპოვა რეიტინგი 2,97%. სერიალებს შორის კი ორი კვირა მეექვსე ადგილი ეჭირა.Игры с долей. День Независимости, победа Усика, старт нового сезона на СТБ и «Новом канале»

შეფასება
უკრაინელი ჟურნალისტისა და მწერლის, ანდრეი კოკოტიუხის აზრით, „იუველირების კლანი“ აქტუალური უკრაინული სერიალია. აქტუალობაში ის მოიაზრებს ახალ მეთოდებს განვითარებაში, ორიგინალურ სიუჟეტს, უკრაინული ტოპონიმების გათვალისწინებას და უკრაინული ენის გამოყენებას რუსულთან ერთად.«Клан ювелірів» як приклад актуального українського серіалу  "Телекритика", 02.09.2015

როლებში
 ნატალია დენისნკო — ზოია მოვჩანი
 ანდრეი ფედინჩიკი — თემურ მეტრეველი
 კონსტანტინე დანილიუკი — ბორის კრავეცი
 ვიაჩესლავ დოვჟენკო — გიორგი მეტრეველი
 დიმიტრი გოლდმანი — სერგო მეტრეველი, გიორგის მამა
 ვალერია ხოდოსი — ელენა მეტრეველი
 სვეტლანა ზელბერტი — ევგენია კრავეცი
 ვიტა სმაჩელიუკი — მარგო/მარტა გრაციანი
 ელიზავეტა ზაიცევა — ნატალია კრავეცი
 ალექსანდრე პისკუნოვი — მიხეილ მეტრეველი
 ლილია იაცენკო — გაბრიელა მეტრეველი
 ალექსეი ჩერევატენკო — ვასო დოლიძე
 გლებ მაციბორა — პავლიკ მოვჩანი
 დიმიტრი სურჟიკოვი — ანატოლი მოვჩანი
 ანა ლებედევა — ლუბა მოვჩანი
 ირინა დოროშენკო — პარასკა კრავეცი, ბორისის დედა
 მიხეილ დოსენკო — ნიკოლაი პავლენკო
 ანა ადამოვიჩი — კატია გრაციანი

რესურსები ინტერნეტში

 Клан Ювелиров на Киносайт Лайт 

სქოლიო

კატეგორია:უკრაინული ტელესერიალები
კატეგორია:2015 წლის ტელესერიალები
კატეგორია:ტელესერიალები ანბანის მიხედვით